2011 m. rezultatai ir suteiktos paslaugos

Pažangios energetikos Europai (PEE) programos srityje paskelbus kvietimą teikti pasiūlymus gautos 384 paraiškos. Surengta daugiau nei 100 projektų aptarimo posėdžių. 2011 m. kovo mėn. pabaigoje Įstaiga buvo užbaigusi derybas dėl didžiosios sutarčių dalies, susijusias su 44 atrinktais 2010 m. kvietimo pasiūlymais. 2011 m. balandžio mėn. pabaigoje buvo pasirašyta didžioji sutarčių dalis. Įstaiga dalyvavo daugiau nei 20 nacionalinių informacinių dienų. Vidutiniškai mažiau nei per savaitę ji taip pat atsakė į maždaug 200 prašymų dėl išankstinių pasiūlymų tikrinimų. Ypatingos pastangos buvo skirtos skatinti naują iniciatyvą (Build Up Skills), kuria siekiama apmokyti statybininkus ir suteikti jiems kvalifikaciją. Kovo 16 d. Įstaiga surengė seminarą suinteresuotosioms šalims, skirtą informaciją apie šią iniciatyvą suteikti statybų ir mokymo sektoriaus subjektams bei institucijoms. VIP programa. Europos įmonių tinklas Programa sudaryta iš daugiau nei 580 partnerių organizacijų 47 šalyse, įskaitant 27 ES valstybes nares. Be projektų valdymo užduočių (92 sutartys) (specialūs susitarimai dėl dotacijų) ir IPeuropAware projekto, Įstaiga taip pat atsakinga už Europos įmonių tinklo palaikymą ir IT priemonių bei interaktyvaus bendravimo tarp tinklo partnerių duomenų bazių valdymą. 2011 m. Įstaiga Komisijos vardu įgyvendino šias priemones: — Europos įmonių tinklas: — tinklo operacijos — tinklo parama (palaikymas) — tinklo IT priemonės — INT projektai ir Your Europe Business portalas — ekologinių inovacijų pradinio taikymo ir pateikimo į rinką projektai Ekologinės inovacijos Ekologinės inovacijos remiamos taikant įvairias KIP priemones (finansinius instrumentus, nacionalinių ir regioninių subjektų tinklus, pradinio taikymo ir pateikimo į rinką projektus). Įstaigai patikėtas ekologinių inovacijų pradinio taikymo ir pateikimo į rinką projektų valdymas; 2008–2013 m. orientacinis biudžetas sudarė 185 milijonus eurų. 2011 m. rezultatai: — užbaigta 2010 m. kvietimo teikti pasiūlymus procedūra: 2011 m. lapkričio mėn. pabaigoje derybos buvo baigtos ir visos sutartys (47) pasirašytos; — naujas 2011 m. kvietimas teikti pasiūlymus. 2011 m, kvietimas teikti pasiūlymus buvo paskelbtas 2011 m. balandžio mėn., gauta 280 pasiūlymų. Pagrindinis įvertinimas buvo atliekamas lapkričio 21–gruodžio 9 d. Galutinį posėdį planuota surengti 2012 m. vasario 14 d.; — informacijos apie VIP ekologinių inovacijų projektus rengimas ir skleidimas pagal Įstaigos komunikacijos darbo planą (nauji elektroniniai perspėjimai, reguliarus ekologinių inovacijų svetainės atnaujinimas, ekologinių inovacijų projektų duomenų bazės perkėlimas į naują serverį, nauja prieglobos ir techninės priežiūros sutartis; 2011 m. balandžio mėn. organizuota 2011 Europos informacijos diena; — įgyvendinamų projektų valdymas. Marko Polo programa Pagrindinė veikla: — 2010 m. kvietimų teikti pasiūlymus procedūros užbaigimas (gauta 101 paraiška); — priėmus 2011 m. MP darbo programą, 2011 m. kvietimo teikti pasiūlymus skatinimas ir vykdymas – kvietimas buvo paskelbtas spalio 21 d., o nustatyta galutinė pasiūlymų pateikimo diena buvo 2012 m. sausio 16 d.; — informacijos apie Marko Polo programą rengimas ir skleidimas pagal Įstaigos komunikacijos darbo planą; — rekomendacijos, skirtos kuruojančiam direktoratui DG MOVE dėl Marko Polo programos įgyvendinimo ir dėl jos tolesnio plėtojimo; — įgyvendinamų projektų valdymas.